İşçi qrupun üzvü deyib: “Rusiya ilə Azərbaycan arasında çox böyük tarixi əlaqələr var. Hazırda Rusiyada iki milyon azərbaycanlı, Azərbaycanda isə 200 mindən çox rus yaşayır. Həm Rusiyada, həm də Azərbaycanda bu iki dövlətin, xalqın dostluğunu istəyənlər daha çoxdur. Azərbaycan-Rusiya dostluğunun möhkəm kökləri var. Lakin münasibətlərə xələl gətirmək istəyənlər də var. Onların da kim olduğu məlumdur. Onlar ermənilər və ermənipərəst qüvvələrdir. Biz onlara imkan verməməliyik ki, xalqlarımız arasında belə xoşagəlməz vəziyyətlər yaratsınlar. Onlar öz istəklərinə çata, münasibətlərimizə kölgə sala bilməyəcəklər. Çünki qeyd etdiyim kimi, Rusiyada da Azərbaycanı dəstəkləyən kifayət qədər qüvvələr var və siyasi rəhbərliyin Azərbaycan dövlətinə münasibəti çox yüksəkdir, eləcə də Azərbaycan dövlətinin Rusiyaya qarşı münasibəti. Avropada Rusiyaya qarşı hər hansı sanksiyalar tətbiq ediləndə, yaxud da Rusiya ilə bağlı mənfi rəy formalaşdırılanda bütün beynəlxalq təşkilatlarda Azərbaycan Rusiyanın maraqlarını müdafiə edir. Əminik ki, Rusiya da bunun müqabilində öz addımlarını atacaq və Apellyasiya Məhkəməsinə müraciət edildikdən sonra ÜAK-la bağlı məsələ müsbət həllini tapacaq”.